[{"text_idx": "#000004", "text": "Cefnogi eglwysi a Christnogion i efengylu a chenhadu gan hybu gweddi dros y gwaith."}, {"text_idx": "#000005", "text": "Darparu adnoddau a chyhoeddiadau sy\u2019n seiliedig ar y Beibl ac yn efengyl-ganolog."}, {"text_idx": "#000011", "text": "Aeth David Morris allan gyda\u2019i wraig i\u2019r Ariannin yn hwyrach yn y tridegau ar ran y Brodyr . Roedd ganddo faich i bregethu\u2019r efengyl yn Gymraeg a Sbaeneg yno a daeth llawer o bobl i\u2019r bywyd trwyddo fe yn y capeli a hefyd yn y carchar . Daeth Mam Isaias Grandis yn Gristion pan oedd Morris yn pregethu\u2019r efengyl yng Nghanolbarth yr Ariannin yn y chwedegau."}, {"text_idx": "#000013", "text": "Cafodd y Parch. I. B. Davies ei ordeinio gan y Presbyteriaid yn 1939 a\u2019i eglwysi cyntaf oedd Hermon, Maes-y-coed a Park, Trefforest, Pontypridd. Trodd nifer o aelodau a gwrandawyr at yr Arglwydd, yn cynnwys \u2018Anti Bessie\u2019 . Pan symudodd \u2018 I.B. \u2018 yn 1945 i Saltmead, Caerdydd, unwaith eto cafodd llawer o bobl y tu mewn a thu allan i\u2019r capel dro\u0308edigaeth."}, {"text_idx": "#000014", "text": "Symudodd I.B. i Gastell-nedd yn 1950 yn weinidog yn y Mission Hall. Bob nos Sul roedd dros fil o bobl yn mynychu\u2019r gwasanaeth ac roedd yn amhosib cyfrif faint o bobl gafodd eu hachub yno a hefyd yn y Ffair lle\u2019r oedd e\u2019n pregethu. No\u0302l yng Nghaerdydd, pan ddechreuodd Dr Gwyn Walters ar ei weinidogaeth ym Memorial Hall, roedd y capel yn eitha bydol ar y pryd a heb lawer o bwyslais ar yr efengyl. Gadawodd hanner y gynulleidfa, ond cafodd yr hanner arall eu haileni dan weinidogaeth Gwyn! Roedd newid llwyr yn y pregethu a hefyd yn yr eglwys ."}, {"text_idx": "#000016", "text": "Roedd ymgyrch yn y Bala dros y Pasg dan arweiniad y Parch I.D.E. Thomas gydag Elwyn Davies ac Arthur Pritchard yn helpu. Erbyn y drydedd noson, fe dorrodd bendith allan a daeth nifer o bobl leol at yr Arglwydd. Roedd rhaid trefnu wythnos ychwanegol o gyfarfodydd. Dywedodd rhai hen bobl oedd yn cofio Diwygiad \u201904 bod ymgyrch 1952 yn debyg i amser \u201904!"}, {"text_idx": "#000017", "text": "Pregethodd Billy Graham yn Harringay, Llundain bob nos, heblaw ar y Sul, am dri mis gan ddechrau ar y cyntaf o Fawrth 1954. Rhedodd tre\u0302n arbennig un Sadwrn o Gaergybi i Lundain ar gyfer y cannoedd yn y Gogledd a oedd eisiau clywed yr Americanwr. Roedd tua chant o bob oedran yn disgwyl y tre\u0302n, er enghraifft, yn Nhreffynnon yn unig, a thuag ugain o aelodau Eglwys Bresbyteraidd Saesneg Treffynnon wedi gwneud proffes a hefyd rhai gwrandawyr. Newidiodd yr eglwys dros nos !\nSymudodd Glyn Owen i Wrecsam yn weinidog yn 1954.Erbyn mis Hydref, pregethodd yn rymus iawn bob nos am wythnos mewn ymgyrch yng nghapel Presbyteraidd Saesneg Treffynnon ac roedd dros chwe deg o bobl wedi derbyn y Gwaredwr neu wedi ailgysegru eu hunain i\u2019r Arglwydd erbyn diwedd yr wythnos. Roedd rhaid symud y cwrdd olaf i gapel arall er mwyn cael lle i bawb. Fe ddwedwyd fod \u2018presenoldeb Duw yn rhyfeddol ar y noson olaf a theimlodd Glyn Owen fod yna syched gan y bobl leol am Dduw. Cafodd y capel Presbyteraidd Saesneg ei newid yn llwyr ar o\u0302l yr wythnos honno."}, {"text_idx": "#000018", "text": "Fel y gwelson ni, roedd bendith Duw yn amlwg mewn rhai capeli ym mhedwar-, pump-, chwech- a saith degau a dim ond rhai enghreifftiau a nodaisi yma. Gallwn gyfeirio at fwy o gapeli a phregethwyr, ond rhoi blas yn unig rwy\u2019n ei wneud yn yr erthygl hon, am yr hyn a wnaeth Duw yn y gorffennol . Duw oedd yn gyfrifol am y fendith ac yng nghyd-destun gweddi a phregethu\u2019r efengyl yn ffyddlon.\nYr hyn a wnaeth Duw yn y gorffennol, mae E\u2019n medru ei wneud unwaith eto heddiw. Mae angen dibynnu\u2019n llwyr arno Fe a pharhau mewn gweddi."}]